Tokwa

Ang tokwa (Ingles: tofu, soy bean cake) ay isang hilaw o piniritong pagkaing na gawa sa mula sa kinultang balatong – mga buto ng halamang ginagamit sa paggawa ng sawsawang toyo. Kapag dumaan sa paraan ng permentasyon o pagpapaasim ang tokwa, tinatawag itong tahure. Tinatawag naman na taho, ang malambot na uri nito. Mayroong banayad na lasa ang tokwa, kung kaya ginagamit ito sa mga lutuing malasa at matamis. Kadalasan itong tinitimplahan o minamarinada upang umangkop sa lutuin at mga lasa nito, at dahil parang espongha ito, sinisipsip din nito ang mga lasa.

Sa nutrisyon, mababa ang kalorya ng tokwa, habang naglalaman ng medyo malaking halaga ng protina. Mataas din ito sa bakal at maari din na mayroong mataas na kalsyo o magnesyo depende sa mga sangkap na pangkulta (e.g. calcium chloride, calcium sulfate, magnesium sulfate) na ginawa sa pagmamanupaktura.

Nagmula ang pagkaing ito sa mga Tsino na ginagawa na nila simula pa noong 2,000 nang nakalipas. Tradisyunal na sangkap ito sa mga lutuin sa Indonesia, Hapon, Korea, Vietnam, Singapore, Thailand, at Pilipinas. Sa makabagong Kanluraning pagluluto, kadalasang tinuturing ang tokwa bilang kapalit ng karne.

Mga sanggunian 

Pagkain
Lutuing Koreano
Lutuing Tsino
Lutuing Hapones
Vegetarianism